กทพ.แจ้งปิดระบบกลาง 5 ชั่วโมง
กทพ. จะทำการปิดระบบ Central System ของระบบ Easy Pass ชั่วคราว แต่ไม่มีผลกับการใช้บริการทางพิเศษของประชาชน
11 มี.ค. 2553

กทพ. จะทำการปิดระบบ Central System ของระบบ Easy Pass ชั่วคราว แต่ไม่มีผลกับการใช้บริการทางพิเศษของประชาชน
พ.ท.ทวีสิน รักกตัญญู ผู้ว่าการ การทางพิเศษแห่งประเทศไทย (กทพ.) เปิดเผยว่า กทพ.จะทำการปิดระบบ  Central System (CS) ชั่วคราวในวันอาทิตย์ที่ 14 มี.ค.53 ระหว่างเวลา 00.01-05.00น. เพื่อเชื่อมต่ออุปกรณ์จ่ายไฟฟ้าต่อเนื่อง (UPS) และระบบไฟฟ้าถาวร จากการไฟฟ้านครหลวงเข้าสู่ระบบเก็บค่าผ่านทางอัตโนมัติ ซึ่งจะมีผลทำให้การขายบัตร Easy Pass และการเติมเงินไม่สามารถทำได้ แต่ผู้ใช้บริการทางพิเศษด้วยระบบเก็บค่าผ่านทางอัตโนมัติยังสามารถวิ่งผ่านช่อง Easy Pass ได้ตามปกติ โดยข้อมูล Transaction  จะยังคงบันทึกการใช้บริการไว้ที่ Headquarter Computer ที่ศูนย์ควบคุมทางพิเศษฉลองรัช (CCB3) และศูนย์ควบคุมทางพิเศษ  สายบางพลี – สุขสวัสดิ์ (CCB6) และเมื่อเปิดใช้ระบบ CS แล้วข้อมูลจะถูกส่งไป Update ที่ CS ต่อไป หากมีข้อสงสัย แจ้งเหตุ หรือข้อเสนอแนะกรุณาแจ้งได้ที่ศูนย์ให้บริการข้อมูลผู้ใช้ทางพิเศษ Exat Call Center 1543 ได้ตลอด 24 ชั่วโมง